TFD เสนอขายหุ้นกู้ 1.4 พันลบ.อายุ 2 ปี ชูดอกเบี้ย 6% หวังใช้คืนหุ้นกู้เดิม
TFD เสนอขายหุ้นกู้ 1.4 พันลบ.อายุ 2 ปี ชูดอกเบี้ย 6% เสนอขายรายใหญ่ หวังใช้คืนหุ้นกู้เดิม
25 ม.ค. 2560

บริษัท ไทยพัฒนาโรงงานอุตสาหกรรม จำกัด (มหาชน) หรือ TFD ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 1,400 ล้านบาท อายุ 2 ปี ครบกำหนดไถ่ถอนปี พ.ศ.2562  กำหนดอัตราดอกเบี้ยคงที่ 6% ต่อปี จ่ายดอกเบี้ยทุก 3 เดือนตลอดอายุหุ้นกู้ เปิดให้ผู้ลงทุนสถาบัน และ/หรือผู้ลงทุนรายใหญ่จองซื้อระหว่างวันที่ 16-17 ก.พ.และ 20-21 ก.พ.60 โดยมี บล.เอเซีย พลัส เป็นผู้จัดการการจัดจำหน่ายหุ้นกู้
บริษัทมีวัตถุประสงค์จะนำเงินที่ได้จากการเสนอขายหุ้นกู้ดังกล่าวไปใช้เพื่อใช้ชำระคืนหุ้นกู้รุ่น TFD 172A ที่จะครบกำหนดไถ่ถอนวันที่ 27 ก.พ.60 จำนวน 1,200 ล้านบาท และชำระคืนหุ้นกู้รุ่น TFD 174A ที่จะครบกำหนดไถ่ถอนวันที่ 10 เม.ย.60 จำนวน 200 ล้านบาท